ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 16 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
16,00,27,805
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 16 కోట్లకుపైగా  నిల్వలు అందుబాటులో ఉన్నాయి.
ప్రధాన మంత్రి కార్యాలయం
‘100 శాతం విద్యుతీకరణ మిశన్’ సఫలం అయినందుకు కొంకణ్ రైల్ వే జట్టు కు అభినందనలు తెలిపిన ప్రధాన మంత్రి
‘మిశన్ 100 పర్ సెంట్ ఎలక్ట్రిఫికేశన్’  కు అసాధారణ సఫలత ప్రాప్తించినందుకు మరియు నిరంతర అభివృద్ధి సంబంధి కొత్త ప్రమాణాల ను నెలకొల్పినందుకు కొంకణ్ రైల్ వే జట్టు ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘మిశన్ 100% ఎలక్ట్రిఫికేశన్’ కు అసాధారణమైనటువంటి సఫలత ప్రాప్తించినందుకు మరియు నిలకడతనం తో కూడిన అభివృద్ధి తాలూకు సరికొత్త ప్రమాణాల ను ఏర్పరచినందుకు గాను @KonkanRailway జట్టు సభ్యులు అందరికీ ఇవే అభినందన లు.’’ అని పేర్కొన్నారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
పట్టణ ప్రాంతాలలో ప్రధానమంత్రి ఆవాస్ యోజన కింద గృహ నిర్మాణం కోసం 158 లక్షల మెట్రిక్ టన్నుల ఉక్కు అవసరమవుతుంది: హర్దీప్ సింగ్ పూరి
ప్రస్తుతం నిర్మాణంలో ఉన్న 900 కిలోమీటర్ల పొడవైన మెట్రో ప్రాజెక్టుల కోసం 1.17 మిలియన్ టన్నుల ఉక్కు అవసరం
గడచిన మూడేళ్ళలో ఎయిర్ పోర్టు టర్మినల్ భవనాల నిర్మాణానికి దాదాపు రూ. 570 కోట్ల విలువైన ఉక్కు ఉపయోగించారు
నిర్మాణ పనుల్లో వినియోగానికి యోగ్యమైన స్థితిస్థాపక శక్తి మరియు పర్యావరణ హితమైన సాంకేతిక పరిజ్ఞానంతో ఉక్కు ఆకృతిని రూపొందించాలని ఉక్కు పరిశ్రమను గృహనిర్మాణ శాఖ మంత్రి కోరారు.
ప్రధానమంత్రి ఆవాస్ యోజన  పథకం కింద మంజూరైన గృహాల నిర్మాణానికి దాదాపు 158 లక్షల మెట్రిక్ టన్నుల
ఉక్కు మరియు 692 లక్షల మెట్రిక్ టన్నుల సిమెంటు వినియోగించవలసి ఉంటుందని అంచనా వేసినట్లు కేంద్ర గృహనిర్మాణ మరియు పట్టణ వ్యవహారాల మరియు పౌర విమానయాన మంత్రిత్వ శాఖల సహాయ మంత్రి  శ్రీ హర్దీప్ సింగ్ పూరి ఆత్మ నిర్భర భారత్ పై నిర్వహించిన వెబినార్ లో మాట్లాడుతూ తెలిపారు. గృహనిర్మాణం మరియు నిర్మాణం మరియు విమానయాన రంగంలో ఉక్కు వినియోగం ప్రోత్సహించడం జరుగుతోందని, ఇప్పటి వరకు నిర్మాణం ప్రారంభమైన /పూర్తయిన ఇళ్లకోసం దాదాపు 84 లక్షల మెట్రిక్ టన్నుల ఉక్కు మరియు 370 లక్షల మెట్రిక్ టన్నుల సిమెంటు వినియోగించడం జరిగిందని మంత్రి తెలిపారు. భారత పరిశ్రమల సమాఖ్య ఆధ్వర్యంలో జరిగిన వెబినార్ లో పెట్రోలియం & సహజవాయువు మరియు ఉక్కు శాఖ మంత్రి శ్రీ ధర్మేంద్ర ప్రధాన్, ఉక్కు శాఖ సహాయ మంత్రి శ్రీ ఎఫ్. ఎస్. కులస్తే, పౌర విమానయాన శాఖ కార్యదర్శి శ్రీ పి.కె. ఖరోలా, గృహనిర్మాణ మరియు పట్టణ వ్యవహారాల కార్యదర్శి శ్రీ పి. కె. త్రిపాఠి, సీనియర్ అధికారులు, మరియు పరిశ్రమకు చెందిన భాగస్వాములు పాల్గొన్నారు.
దేశవ్యాప్తంగా 4,550 పట్టణ ప్రాంతాలలో ఇప్పటివరకు ప్రధానమంత్రి ఆవాస్ యోజన కింద 1.07 కోట్ల  ఇళ్ల నిర్మాణం ప్రారంభించడం/ పూర్తి చేయడం జరిగింది. మరియు 67 లక్షల ఇళ్ల నిర్మాణం చేపట్టడం మరియు 35 లక్షల ఇళ్లను పూర్తి చేసి అందజేయడం జరిగిందని శ్రీ హర్దీప్ సింగ్ పూరీ తెలిపారు. మంజూరైన అన్ని ఇళ్ల నిర్మాణం పూర్తయితే 3 65 కోట్ల ఇళ్ల ఉద్యోగాల సృష్టి జరుగుతుందని, వాటిలో ఇప్పటికే నిర్మాణం ప్రారంభమైన ఇళ్ల ద్వారా 1.65 కోట్ల ఉద్యోగాల కల్పన జరిగిందని శ్రీ పూరీ అన్నారు. ఇండియా 2024 నాటికి 5 ట్రిలియన్ డాలర్ల ఆర్ధిక వ్యవస్థగా మారగలదని 2019లోనే ప్రధానమంత్రి మనఃసృష్టి చేశారని, వినూత్నతతో నిలకడైన, సమగ్ర స్వావలంబన ద్వారా దేశవ్యాప్తంగా మౌలిక సదుపాయాల అభివృద్ధికి చర్యల ద్వారా దానిని సాధించగలమని ఆశించారని మంత్రి అన్నారు. పట్టణీకరణ గురించి మాట్లాడుతూ మన పట్టణ కేంద్రాలు /నగరాలు ఆర్ధిక ఉత్పాదకతకు, మౌలిక సదుపాయాలకు, సంస్కృతికి మరియు వైవిధ్యానికి కేంద్రాలని చెబుతూ మంత్రి 2030 నాటికి మన పట్టణ కేంద్రాలలో మన దేశ జనాభాలో 40% లేక 60 కోట్ల మంది నివసించే అవకాశముందని అన్నారు.
పట్టణ రవాణాలో ఉక్కు వినియోగాన్ని గురించి ప్రముఖంగా పేర్కొంటూ మంత్రి ప్రస్తుతం 18 నగరాలలో 700 కిలోమీటర్ల నిడివిగల మెట్రో నిర్వహణలో ఉందని, 27 నగరాల్లో దాదాపు 900 కిలోమీటర్ల నిడివి నిర్మాణాలు జరుగుతున్నాయని అన్నారు. మెట్రో ప్రాజెక్టులలో ఒక కిలోమీటర్ నిర్మాణానికి సగటున దాదాపు 13,000 మెట్రిక్ టన్నుల వివిధ రకాల ఉక్కు అవసరమవుతుందని అన్నారు.
రైల్వే మంత్రిత్వ శాఖ
19 రోజుల్లో "శ్రామిక్ ప్రత్యేక" రైళ్ల ద్వారా మొత్తం 21 లక్షలకు పైగా ప్రయాణీకులను తమ స్వంత రాష్ట్రాలకు కు చేర్చడం ద్వారా భారతీయ రైల్వేలు మరో రికార్డు సాధించాయి
2020 మే నెల 19వ తేదీ సాయంత్రం 4 గంటల వరకు భారతీయ రైల్వేలు దేశవ్యాప్తంగా మొత్తం 1595 "శ్రామిక్ ప్రత్యేక" రైళ్లు నడిపాయి.
ప్రయాణీకులకు ఉచితంగా భోజనం, త్రాగు నీరు అందజేశారు.
దేశంలోని వివిధ ప్రాంతాల్లో చిక్కుకుపోయిన వలస, కూలీలు యాత్రీకులు, పర్యాటకులు, విద్యార్థులు, ఇతర వ్యక్తులను ప్రత్యేక రైళ్ల ద్వారా స్వంత రాష్ట్రాలకు చేర్చాలన్న దేశీయ వ్యవహారాల మంత్రిత్వశాఖ ఆదేశాల నేపథ్యంలో, భారతీయ రైల్వేలు "శ్రామిక్ ప్రత్యేక" రైళ్లను నడపాలని నిర్ణయించింది.
2020 మే నెల 19వ తేదీ సాయంత్రం 4 గంటల వరకు దేశవ్యాప్తంగా వివిధ రాష్ట్రాలనుండి మొత్తం 1595 "శ్రామిక్ ప్రత్యేక" రైళ్లు నడిచాయి. 21 లక్షల మందికి పైగా ప్రయాణీకులు ఈ రైళ్లలో ప్రయాణించి తమ స్వంత రాష్ట్రాలుకు చేరుకున్నారు.
ఈ 1,595 ప్రత్యేక రైళ్లు - ఆంధ్రప్రదేశ్, బీహార్, చండీగఢ్ కేంద్రపాలిత ప్రాంతం, ఢిల్లీ, గోవా, గుజరాత్, హర్యానా, ఝార్ఖండ్, కర్ణాటక, కేరళ, మధ్యప్రదేశ్, మహారాష్ట్ర, పుదుచ్చేరి కేంద్రపాలితప్రాంతం, పంజాబ్, రాజస్థాన్, ఒడిశా, తమిళనాడు, తెలంగాణ, త్రిపుర, ఉత్తరప్రదేశ్, ఉత్తరాఖండ్, పశ్చిమ బెంగాల్ వంటి రాష్ట్రాల నుండి తమ ప్రయాణాన్ని ప్రారంభించాయి.
ఈ శ్రామిక్ ప్రత్యేక రైళ్లు - ఉత్తరప్రదేశ్, రాజస్థాన్, పశ్చిమ బెంగాల్, ఛత్తీస్ గఢ్, ఝార్ఖండ్, హిమాచల్ ప్రదేశ్, జమ్మూ & కశ్మీర్, మణిపూర్, మిజోరాం, ఒడిశా, తమిళనాడు, తెలంగాణ, త్రిపుర, ఉత్తరాఖండ్, పంజాబ్ వంటి వివిధ రాష్ట్రాలలో తమ ప్రయాణాన్ని ముగించాయి.
రైలు ఎక్కే ముందు ప్రయాణీకులందరినీ క్షుణ్ణంగా పరీక్షించారు. ప్రయాణ సమయంలో, ప్రయాణీకులందరికీ, ఉచితంగా భోజనం, త్రాగునీరు అందజేశారు.
విద్యుత్తు మంత్రిత్వ శాఖ
ప్రస్తుత ఆర్థిక సంవత్సరంలో 100 బిలియన్ యూనిట్లకు పైగా సంచిత ఉత్పత్తిని సాధించిన ఎన్టీపీసీ
- ఇది మెరుగైన పనితీరు, విద్యుత్ డిమాండ్ పెరుగుదలకు సంకేతంగా నిలుస్తుంది
కేంద్ర విద్యుత్ మంత్రిత్వ శాఖ పరిధిలోని ఎన్టీపీసీ గ్రూప్ కంపెనీలు ప్రస్తుత ఆర్థిక ఏడాదిలో 100 బిలియన్ యూనిట్ల  సంచిత ఉత్పత్తిని సాధించింది. ఈ పరిణామం సంస్థ ఆపరేషన్లో రాణించడంలో సమూహం యొక్క నిబద్ధతను బలోపేతం చేస్తుంది. గత సంవత్సరం 2020 ఆగస్టు 7న గ్రూప్ జనరేషన్ 100 బి.యు.లను దాటింది, ఇది మెరుగైన పనితీరును మరియు ప్రస్తుత సంవత్సరంలో విద్యుత్ డిమాండ్ పెరుగుదలను సూచిస్తుంది. ఎన్టీపీసీ గ్రూప్ కంపెనీలు 2021 ఏప్రిల్ నుండి జూన్ వరకు మొదటి త్రైమాసికంలో 85.8 బి.యు. ఉత్పత్తిని నమోదు చేశాయి. గత ఏడాది ఇదే త్రైమాసికంతో పోలిస్తే ఉత్పత్తి చేసిన మొత్తం 67.9 బి. యు. విద్యత్ సరఫరాపై 26.3శాతం పెరుగుదల నమోదుకావడం గమనార్హం. కేవలం స్వతంత్ర ప్రాతిపదికన 2021 ఏప్రిల్ నుండి జూన్ వరకు మొదటి త్రైమాసికంలో ఎన్టీపీసీ ఉత్పత్తి 19.1 శాతం పెరిగి 71.7 బి.యు.లకు పెరిగింది. గత ఏడాది ఇదే త్రైమాసికంలో సంస్థ ఉత్పత్తి చేసిన విద్యుత్ విలువ 60.2 బిలియన్ యూనిట్లుగా నిలిచింది. కేంద్ర ఎలక్ట్రిసిటీ అథారిటీ  ప్రచురించిన గణాంకాల ప్రకారం, ఛత్తీస్గఢ్లోని ఎన్టీపీసీ కోర్బా  భారత దేశంలో మేటిగా పనిచేసిన థర్మల్ పవర్ ప్లాంట్గా నిలిచింది. ఉత్తర ప్రదేశ్లోని 37 ఏళ్ల ఎన్టీపీసీ సింగ్రౌలి యూనిట్ 4  ఏప్రిల్ నుండి జూన్ 2021 వరకు దేశంలో అత్యధికంగా 102.08 శాతం పీఎల్ఎఫ్ను సాధించింది. విద్యుత్ ప్లాంట్ల నిర్వహణ ఎన్టీపీసీ యొక్క నైపుణ్యం మరియు అధిక స్థాయి కార్యాచరణ సమర్థతను ఇది ప్రదర్శిస్తుంది. మొత్తం ఎన్టీపీసీ వ్యవస్థాపిత సామర్థ్యం 66085 మెగావాట్లు. ఎన్టీపీసీ గ్రూప్లో మొత్తం 71 పవర్ స్టేషన్లు ఉన్నాయి దీనిలో 29 పునరుత్పాదక ప్రాజెక్టులు కలవు. 2032 నాటికి 60 గిగావాట్ల  పునరుత్పాదక శక్తి  సామర్థ్యాన్ని ఏర్పాటు చేయాలని ఎన్టీపీసీ లక్ష్యంగా పెట్టుకుంది. యుఎన్- విద్యుత్ఫై అత్యున్నత స్థాయి చర్చలు  లో భాగంగా తన శక్తి కాంపాక్ట్ లక్ష్యాలను ప్రకటించిన మొదటి ఇంధన సంస్థ ఎన్టీపీసీ. 5 జీడబ్ల్యు నిర్మాణ పునరుత్పాదక ఇంధన ప్రాజెక్టులతో సహా.. 20 జీడబ్ల్యుకి పైగా ఎన్టీపీసీ సంస్థ సామర్థ్యాన్ని కలిగి ఉంది. పర్యావరణ అనుకూల ఇంధన ప్రాజెక్టుల ద్వారా సరసమైన ధరలకు విద్యుత్తును నిరంతరాయంగా సరఫరా చేయడం ఎన్టీపీసీ యొక్క ముఖ్య ధ్యేయంగా పని చేస్తోంది.
సాంస్కృతిక మంత్రిత్వ శాఖ
సాంస్కృతిక మంత్రిత్వ శాఖ ఆధ్వర్యంలో రేపు నేషనల్ మ్యూజియంలో ఆషాఢ పూర్ణిమ కార్యక్రమాన్ని నిర్వహించనున్న అంతర్జాతీయ బౌద్ధ సమాఖ్య 
కేంద్ర సాంస్కృతిక మంత్రిత్వ శాఖ ఆధ్వర్యంలో అంతర్జాతీయ బౌద్ధ సమాఖ్య  2023 జూలై 3 న ఆషాఢ పూర్ణిమను నేషనల్ మ్యూజియం, జనపథ్, న్యూఢిల్లీలో నిర్వహిస్తుంది. ధర్మ చక్ర ప్రవర్తన దివస్గా కార్యక్రమాన్ని నిర్వహిస్తారు. ప్రతి ఏడాది ఒక ముఖ్యమైన కార్యక్రమంగా ఆషాఢ పూర్ణిమ కార్యక్రమం నిర్వహిస్తుంది. బుద్ధ పూర్ణిమ లేదా వైశాఖ పూర్ణిమ తర్వాత బౌద్ధులకు రెండవ అత్యంత పవిత్రమైన రోజు ఆషాఢ పూర్ణిమ. ఆషాఢ పూర్ణిమ సందర్భంగా రాష్ట్రపతి శ్రీమతి ద్రౌపది ముర్ము సందేశాన్ని వీడియో కాన్ఫరెన్స్ ద్వారా ప్రసారం చేస్తారు. లుంబినీ లో ఐబిసి అమలు చేస్తున్న ప్రత్యేక ప్రాజెక్ట్ - "ఇండియా ఇంటర్నేషనల్ సెంటర్ ఫర్ బుద్దిస్ట్ కల్చర్ అండ్ హెరిటేజ్ "పై ప్రసారం చేసే చలన చిత్రం కార్యక్రమంలో ప్రత్యేక ఆకర్షణగా ఉంటుంది. ప్రధాన మంత్రి శ్రీ నరేంద్ర మోదీ గత సంవత్సరం బుద్ద పూర్ణిమ నాడు నేపాల్లోని లుంబినీలో ఈ కేంద్రానికి శంకుస్థాపన చేశారు.
ఆషాఢ పూర్ణిమ విశిష్టతను మతపెద్ద 12వ చామ్గోన్ కెంటింగ్ తై సితుపా తన ధర్మ ప్రసంగంలో వివరిస్తారు. సాంస్కృతిక విదేశీ వ్యవహారాల మంత్రి శ్రీమతి మీనాక్షీ లేఖి కార్యక్రమంలో ప్రసంగిస్తారు. అనేక ఇతర ప్రముఖులు, బౌద్ధ సంఘాల అధిపతులు,పండితులు, న్యూఢిల్లీలో ఉన్న దౌత్య కార్యాలయాల ప్రతినిధులు ఈ కార్యక్రమంలో పాల్గొంటారు.
భారతదేశ చారిత్రక వారసత్వం, బుద్ధుని జ్ఞానోదయం, ఆయన ధర్మ బోధలు, మహాపరినిర్వాణానికి అనుగుణంగా ఐబిసి ఆషాఢ పూర్ణిమ వేడుకలను జాతీయ మ్యూజియం, జనపథ్లో నిర్వహిస్తోంది, ఇక్కడ సఖ్యముని పవిత్ర అవశేషాలు ఉన్నాయి.
సారనాథ్ వద్ద బుద్ధుడు మొదటి సారి ధర్మ బోధన చేశారు.ఇక్కడ నుంచి ధర్మ చక్రం ప్రయాణం ప్రారంభం అయ్యింది. భారతీయ చాంద్రమానం ప్రకారం ఆషాఢ మాసం పౌర్ణమి రోజున వచ్చే ఆషాఢ పూర్ణిమను శ్రీలంకలో ఎసల పోయగా, థాయిలాండ్లో అసన్హా బుచాగా పాటిస్తారు. . ఆషాఢ పౌర్ణమి రోజున భారతదేశంలోని వారణాసికి సమీపంలో ఉన్న ప్రస్తుత సారనాథ్లోని షిషిపతన మృగదయలోని ‘డీర్ పార్క్’లో జ్ఞానోదయం పొందిన తర్వాత బుద్ధ భగవానుడు తన మొదటి ఐదుగురు సన్యాసి శిష్యులకు  జ్ఞాన ప్రబోధం చేశారు.
సన్యాసులు, సన్యాసినుల కోసం వర్షాకాలం తిరోగమనం  కూడా జూలై నుంచి అక్టోబర్ వరకు మూడు చాంద్రమాన నెలల పాటు ఈ రోజుతో ప్రారంభమవుతుంది, ఈ సమయంలో వారు ఒకే స్థలంలో నివసిస్తారు. సాధారణంగా దేవాలయాలలో ధ్యానంలో నిమగ్నం అవుతారు. ఈ రోజును బౌద్ధులు, హిందువులు తమ గురువులను గౌరవించే రోజుగా గురు పూర్ణిమ గా పాటిస్తారు.
రక్షణ మంత్రిత్వ శాఖ
మిషన్ సాగర్లో భాగంగా, వైద్య సామగ్రిని అందించడానికి జకార్తా చేరుకున్న ఐఎన్ఎస్ ఐరావత్
భారత నౌకాదళానికి చెందిన ల్యాండింగ్ షిప్ ట్యాంక్  ఐఎన్ఎస్ ఐరావత్, ఇండోనేషియా అభ్యర్థించిన 10 ద్రవరూప వైద్య ఆక్సిజన్  కంటైనర్లను అందించడానికి జకార్తాలోని టాంజుంగ్ ప్రియోక్ పోర్టుకు ఇవాళ చేరుకుంది.
మిషన్ సాగర్లో భాగంగా భారత్ ఇండోనేషియాకు ఈ సాయం అందిస్తోంది. జకార్తాలో వైద్య సామగ్రి దిగడం పూర్తయిన తర్వాత, ఇతర మిత్ర దేశాలకు కూడా వైద్య సామగ్రిని అందించడానికి ఐఎన్ఎస్ ఐరావత్ ముందుకు సాగుతుంది.
ఉభయచర కార్యకలాపాలను నిర్వహించడం ఐఎన్ఎస్ ఐరావత్ ప్రాథమిక పాత్ర. దీంతోపాటు, హెచ్ఏడీఆర్ మిషన్లను కూడా నిర్వహిస్తోంది. గతంలో హిందూ మహాసముద్రంలో చేపట్టిన వివిధ సహాయక చర్యల్లో ఐఎన్ఎస్ ఐరావత్ పాలు పంచుకుంది. ఈ ఏడాది జులై 24న కూడా, ఇండోనేషియాకు 5 ద్రవరూప వైద్య ఆక్సిజన్ కంటైనర్లు , 300 ఆక్సిజన్ కాన్సన్ట్రేటర్లను ఇదే నౌక అందజేసింది.
భారత్, ఇండోనేషియా ఒక బలమైన సాంస్కృతిక బంధం, భాగస్వామ్యం కలిగిన దేశాలు. సురక్షితమైన ఇండో-పసిఫిక్ కోసం సముద్రంపై కలిసి పనిచేస్తున్నాయి. ద్వైపాక్షిక విన్యాసాలు, సమన్వయ గస్తీ రూపంలో ఈ రెండు నౌకాదళాలు ఎప్పటికప్పుడు ఉమ్మడి నావికా విన్యాసాలను కూడా నిర్వహిస్తున్నాయి.
ప్రధాన మంత్రి కార్యాలయం
హైతీ అధ్యక్షుడు శ్రీ జోవెనెల్ మోయిజ్ హత్య పట్ల సంతాపాన్ని వ్యక్తం చేసిన ప్రధాన మంత్రి
హైతీ అధ్యక్షుడు శ్రీ జోవెనెల్ మోయిజ్ హత్య పట్ల, ప్రథమ మహిళ మార్టిన్ మోయిజ్ పై జరిగిన దాడి పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘ హైతీ అధ్యక్షుడు శ్రీ జోవెనెల్ మోయిజ్ హత్య మరియు ప్రథమ మహిళ మార్టిన్ మోయిజ్ పై దాడి జరగడం నాకు దు:ఖాన్ని కలిగించింది. అధ్యక్షుడు శ్రీ మోయిజ్ కుటుంబానికి, హైతీ ప్రజల కు ఇదే నా సంతాపం ’’ అని ప్రధాన మంత్రి తన ట్వీట్ లో పేర్కొన్నారు.
వాణిజ్యం, పరిశ్రమల మంత్రిత్వ శాఖ
మన వైద్య సమాజం జాతి గర్వపడేలా చేసింది. ఇండియా నమ్మదగిన భాగస్వామి అని ప్రపంచానికి చాటింది: శ్రీ పీయూష్ గోయల్
సాధ్యత, జాగృతి మరియు లభ్యత నుంచి లభించే శక్తి ద్వారా సాంకేతిక సాధనాలను ఉపయోగించి మన ఆరోగ్య వ్యవస్థ పునరావేశంతో పనిచేసేలా చేయాలి
మన వైద్య సమాజం జాతి గర్వపడేలా చేసింది ప్రపంచస్థాయి ఒప్పందం కుదుర్చుకునే వాణిజ్యంలో ఇండియా నమ్మదగిన భాగస్వామి అని ప్రపంచానికి చాటిచెప్పిందని వాణిజ్య మరియు పరిశ్రమల మంత్రి శ్రీ పీయూష్ గోయల్ తెలిపారు. గురువారం ఇక్కడ భారత పరిశ్రమల సమాఖ్య  12వ ప్రపంచ మెడిటెక్ సమ్మేళనాన్ని ప్రారంభిస్తూ ఔషధాల తయారీ పరిశ్రమ పట్టుదలతో శ్రద్ధగా పని చేసి ఇండియాకు, ప్రపంచ దేశాలకు తగినన్ని మందులను సరఫరా చేయగలిగింది అన్నారు. "కోవిడ్ 19 మహమ్మారిని ఎదుర్కోవడానికి అవసరమైన వైద్య ఉపకరణాలను దేశీయంగా తయారు చేయడం ద్వారా వైద్య పరికరాల పరిశ్రమ సేవచేసిందని, అదే విధంగా మన డాక్టర్లు, పారా మెడికల్ సిబ్బంది మరియు వైద్య సమాజం నిరంతరం శ్రమించి సామాన్యులకు సేవచేయడమే కాక తద్వారా దేశ క్షేమం, శ్రేయస్సుకు పాటుపడి జాతి గర్వపడేలా చేశాయని" అన్నారు.
కఠినంగా లాక్ డౌన్ అమలు చేయడం ఎలాగో, సత్వరం కోలుకోవడం ఎలాగో ఇండియా ప్రపంచానికి చూపిందని మనం ఈరోజు గర్వంగా చెప్పుకోగలమని శ్రీ గోయల్ అన్నారు. " దేశంలో కోవిడ్ -19 సోకి కోలుకుంటున్న వారి సంఖ్య ప్రోత్సాహకరంగా ఉందని, వ్యాధి సోకినా వారిలో 70% కన్నా ఎక్కువ మంది కోలుకున్నారని, ఈ కాలం మనందరికీ ఎన్నో కొత్త పాఠాలు నేర్పింది".
ప్రధానమంత్రి స్వాతంత్య్ర దినోత్సవ సందేశాన్ని ప్రస్తావిస్తూ ప్రధాని తమ ప్రసంగంలో ఆత్మనిర్భర్ భారత్ మరియు వైద్య వృత్తిలో ఉన్న వారి పాత్రను గురించి మాట్లాడారని అన్నారు. మనకు అందుబాటులో ఉన్న సాంకేతిక సాధనాలను ఉపయోగించి ఆరోగ్య వ్యవస్థను శక్తివంతంగా మార్చాలని ఇందుకు సాధ్యత, జాగృతి మరియు లభ్యత వంటి వాటి నుంచి శక్తిని పొందాలని అన్నారు. ఔషధాల తయారీ, వైద్య ఉపకరణాల తయారీ పరిశ్రమలు మరియు వైద్య వృత్తిలో ఉన్న వారు ప్రజల ప్రాణాల సంరక్షణలో స్వావలంబన సాధనకు గల ప్రాముఖ్యతను గుర్తించి సాధించాలనే విషయాన్ని గుర్తించి తదనుగుణంగా చర్యలు తీసుకోగలరని అన్నారు.
"నిరంతర శ్రమ వల్ల ఫలితాలు తధ్యం" అని యోగానంద చెప్పిన మాటలను ఉటంకిస్తూ వైద్య మరియు ఔషధాల తయారీ వృత్తిలో ఉన్నవారు కూడా ఇండియాకు స్వావలంబన సాధించాలనే తీర్మానంతో నిరంతరం కట్టుబడి పని చేస్తున్నారని అభినందిస్తూ, ఆ విధంగా ఆత్మనిర్భర్ భారత్ వాస్తవ రూపం దాల్చడాన్ని నిశ్చయం చేసుకుంటున్నారని అన్నారు.
ప్రజలను ఏకం చేయడంతో పాటు దత్తాంశాల క్రోడీకరణ, మదింపు ప్రక్రియ ద్వారా మన ఆరోగ్య సేవల పంపిణీ వ్యవస్థను మరింత మెరుగుపరచవచ్చని శ్రీ గోయల్ అన్నారు. రోగులకు సంబంధించిన సమాచారాన్ని వైద్యులకు అందుబాటులోకి తేవడం వల్ల రోగ నిర్ధారణ కచ్చితంగా చేసి రోగులకు సేవలు అందించవచ్చునని అన్నారు.
ఔషధాల తయారీ ద్వారా ప్రపంచానికే ఔషధాగారంగా మారిన ఇండియా ఉన్నత ప్రమాణాలు గల వైద్య సంరక్షణ అందించడం ద్వారా ప్రపంచానికే ఆసుపత్రి కాగలదని అన్నారు. అదే విధంగా వైద్య ఉపకరణాల పరిశ్రమ అంతర్జాతీయ ఆసుపత్రులకు వైద్య పరికరాలను సమకూర్చి ప్రపంచ వాణిజ్యంలో సముచిత స్థానాన్ని పొందగలదని మంత్రి అన్నారు.
ప్రధానమంత్రి శ్రీ నరేంద్ర మోదీ దృష్టి కేంద్రీకరించిన మరో అంశం స్వస్థత కేంద్రాలు. వ్యాధి నిరోధక ఆరోగ్య సంరక్షణ సేవలు అందించడంలో మనకు తరుణోపాయం స్వస్థత కేంద్రాలు. "యోగ్యంగా ఉండటం మన ప్రభుత్వ మంత్రం" అని ఆయన అన్నారు.
దేశ ఆరోగ్య సంరక్షణ సేవలకు ఉజ్జ్వల భవిష్యత్తును కల్పించే విధంగా ప్రధానమంత్రి మనసృష్టి చేశారు. తద్వారా భారతీయులందరికీ నాణ్యమైన ఆరోగ్య సేవలు, సాధనాలు మరియు సౌకర్యాలు అందుబాటులోకి రాగలవనే విశ్వాసాన్ని మంత్రి వ్యక్తం చేశారు.
(Visitor Counter : 198
ఈశాన్య ప్రాంత అభివృద్ధి మంత్రిత్వ శాఖ
కోవిడ్ అనంతరం ఈశాన్య ప్రాంతం పర్యాటక మరియు వాణిజ్య గమ్యస్థానంగా ఉంటుంది: డాక్టర్ జితేంద్ర సింగ్
ముగిసిన నార్త్ ఈస్టర్న్ కౌన్సిల్ 69వ ప్లీనరీ
జనవరి 23, 2021న కేంద్ర హోంమంత్రి శ్రీ అమిత్ షా ప్రారంభించిన నార్త్ ఈస్టర్న్ కౌన్సిల్ 69 వ ప్లీనరీ ఈ రోజు విజయవంతంగా ముగిసింది.
రెండు రోజుల ఎన్ఇసి ప్లీనరీ ఈశాన్య ప్రాంతానికి సంబంధించిన అభివృద్ధి ప్రణాళికలపై దృష్టి సారించింది. ఈ ప్రాంతంలో అమలు చేయబడ్డ వివిధ ప్రాజెక్టుల ద్వారా ఇప్పటివరకు సాధించిన పురోగతి గురించి చర్చించింది. అలాగే పెట్టుబడుల అభివృద్ది మరియు ఈజ్ ఆఫ్ డూయింగ్ బిజినెస్ ర్యాంకింగ్స్ను మెరుగుపరచడంపై కూడా సమావేశంలో ప్రముఖంగా చర్చజరిగింది. వివిధ సాంకేతిక సమావేశాలలో ఈశాన్యంలో జీవనోపాధి, వ్యవస్థాపకత, మౌలిక సదుపాయాలు, కనెక్టివిటీ మరియు ఇతర రంగాలకు సంబంధించిన అభివృద్ధి ప్రాజెక్టులపై కేంద్రీకృతమై చర్చ సాగింది.
కేంద్ర సహాయ మంత్రి , నార్త్ ఈస్టర్న్ రీజియన్ అభివృద్ధి , ప్రధానమంత్రి కార్యాలయ మంత్రిత్వశాఖ, సిబ్బంది, ప్రజా ఫిర్యాదులు, పెన్షన్లు, అణుశక్తి మరియు అంతరిక్షశాఖ మంత్రి డాక్టర్ జితేంద్ర సింగ్ మాట్లాడుతూ..ఇతర రాష్ట్రాలకు సమానంగా ఈశాశ్య ప్రాంతం అభివృద్ధి చెందడానికి ప్రధానమంత్రి నరేంద్రమోదీ చేపట్టిన అభివృద్ధి ప్రణాళికను వివరించారు.
గత ఆరు ఏడు సంవత్సరాలలో ప్రధానమంత్రి నాయకత్వంలో ఈశాన్యప్రాంతం అత్యంత వేగంగా అభివృద్ధి చెందుతున్నదని డాక్టర్ జితేంద్ర సింగ్ తెలిపారు. ఈ విషయంపై దేశవ్యాప్తంగా ఏకగ్రీవ అభిప్రాయం ఉందన్నారు. ఈ విషయంలో చాలా ఆకాంక్షలు ఉన్నాయి. అయితే ఇప్పటివరకు సాధించిన దానికంటే ఎక్కువ సాధించాలని ప్రధాని కోరుకుంటున్నారని ఆయన అన్నారు. అన్ని రాష్ట్రాలు మరియు వివిధ మంత్రిత్వ శాఖల అంకితభావంతో ఈశాన్య రాష్ట్రాలు సమీప భవిష్యత్తులో అన్ని సవాళ్లను అధిగమించగలవని ఆయన నమ్మకం వ్యక్తం చేశారు. వాస్తవానికి మంత్రిత్వ శాఖ సహచరులు మరియు అందరి సహాయంతో అంచనాలకు మించి అభివృద్ధి సాధించగలుగుతున్నందుకు గర్వపడుతున్నానని ఆయన అన్నారు.
కేంద్ర ప్రభుత్వంలోని వివిధ మంత్రిత్వ శాఖలు మరియు విభాగాల ఉన్నతాధికారులు చేసిన ప్రెజెంటేషన్లను డాక్టర్ జితేంద్ర సింగ్ ఆసక్తిగా విన్నారు. అనంతరం ఈశాన్య రాష్ట్రాలకు సాధ్యమైనంత సహాయం అందించాలని మంత్రిత్వ శాఖల కార్యదర్శులను కోరారు.
కరోనా సంక్షోభం అనంతరం మిగతా ప్రపంచం వాణిజ్యం ద్వారా ఆర్థిక పునరుజ్జీవం కోసం చూస్తున్నప్పుడు, ఈశాన్య ప్రాంతం భారతదేశ అభివృద్ది కథకు నాయకత్వం వహిస్తుందని డాక్టర్ జితేంద్ర సింగ్ తెలిపారు. కోవిడ్ -19 తరువాత భారతదేశ వ్యాపార గమ్యస్థానాలలో ఈశాన్య ప్రాంతం ఒకటిగా ఉంటుందని, ఆర్థిక కార్యకలాపాలకు వెదురు కీలక స్తంభం కానుందని డాక్టర్ సింగ్ అన్నారు. అయినప్పటికీ కోవిడ్ అనంతర కాలంలో నార్త్ ఈస్ట్ కలిగి ఉన్న అనుకూలమైన పరిస్థితిని వాడుకోవటానికి అన్ని రాష్ట్రాలు తమను తాము సన్నద్ధం చేసుకోవాలని ఆయన కోరారు.
పథకాల ప్రయోజనాలు చివరి వ్యక్తి వరకూ చేరేలా వివిధ మంత్రిత్వ శాఖలు వాటికి కేటాయించిన నిధులను ఉపయోగించుకోవాలని అన్ని రాష్ట్రాలను మంత్రి కోరారు. ఎన్ఇసి కింద నిధుల వినియోగ శాతం ప్రోత్సాహకరంగా ఉందని, ఈ ప్రాంతానికి కేటాయించిన ఇతర మంత్రిత్వ శాఖల నిధులను కూడా అవసరమైనంతమేర వినియోగంలోకి తీసుకురావాలని మంత్రి అన్నారు.
ప్రధాన మంత్రి కార్యాలయం
నవంబర్ 13 మరియు 14వ తేదీల లో బ్రెజిల్ లో బిఆర్ఐసిఎస్ సమిట్ కు హాజరు కానున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 11వ బిఆర్ఐసిఎస్  సమిట్ కు హాజరు అయ్యేందుకు 2019వ సంవత్సరం నవంబర్ 13వ మరియు 14వ తేదీల లో బ్రెజిల్ లోని బ్రెసీలియా కు వెళ్లనున్నారు. ‘‘అన్ని వర్గాల ను కలుపుకుపోయే భవిష్యత్తు కోసం ఆర్థిక వృద్ధి సాధన’’ అనేది ఈ సంవత్సరం బ్రిక్స్ సమిట్ ప్రధాన ఇతివృత్తం గా ఉంది.
ప్రధాన మంత్రి శ్రీ నరేంద్ర మోదీ బ్రిక్స్ సమిట్ లో పాలుపంచుకోవడం ఇది ఆరో సారి కానుంది. 2014వ సంవత్సరం బ్రెజిల్ లోని ఫోర్టాలెజా లో జరిగిన బ్రిక్స్ సమిట్ లో ఆయన తొలి సారి గా పాల్గొన్నారు.
ఆయన యాత్ర కాలం లో విశేషించి బ్రిక్స్ బిజినెస్ ఫోరమ్ లో పాలు పంచకోవడం కోసం భారతదేశం నుండి పెద్ద సంఖ్య లో వ్యాపార రంగ ప్రతినిధిబృందం కూడాను అక్కడ కు చేరుకొంటుందన్న ఆశ ఉంది. ఆ ఫోరమ్ లో మొత్తం అయిదు సభ్యత్వ దేశాల కు చెందిన వ్యాపార సముదాయాని కి ప్రాతినిధ్యం ఉంటుంది.
ప్రధాన మంత్రి పదకొండో బ్రిక్స్ సమిట్ యొక్క ముగింపు మరియు సర్వ సభ్య సదస్సు లోను, బ్రిక్స్ బిజినెస్ ఫోరమ్ యొక్క ముగింపోత్సవం లోను పాలుపంచుకోవడం తో పాటు చైనా ప్రధాని శ్రీ శీ జిన్ పింగ్ తో మరియు రష్యా అధ్యక్షుడు శ్రీ వ్లాదిమీర్ పుతిన్ తో వేరు వేరు గా జరిగే ద్వైపాక్షిక సమావేశాల లో కూడా పాల్గొంటారు.
బ్రిక్స్ ముగింపు సమావేశం లో చర్చ లు సమకాలీన ప్రపంచం లో జాతీయ సార్వభౌమత్వ ప్రయోగం కోసం అవకాశాలు మరియు సవాళ్ళు అనే అంశం పై కేంద్రితం అయ్యేందుకు ఆస్కారం ఉంది. తదనంతరం బ్రిక్స్ సర్వ సభ్య సదస్సు ను నిర్వహిస్తారు. దీని లో నేత లు బ్రిక్స్ సమాజ ఆర్థికాభివృద్ధి కోసం అంతర్ బ్రిక్స్ సహకారం అంశం పై చర్చించనున్నారు.
ఆ తరువాత ప్రధాన మంత్రి బ్రిక్స్ నేతల తో, బ్రిక్స్ బిజినెస్ కౌన్సిల్ తో సమావేశం లో పాలు పంచుకొంటారు. ఈ సందర్భం గా బ్రెజిల్ కు చెందిన బ్రిక్స్ బిజినెస్ కౌన్సిల్ యొక్క చైర్మన్ మరియు డెవెలప్ మెంట్ బ్యాంకు యొక్క ప్రెసిడెంట్ నివేదికల ను సమర్పించే అవకాశం ఉంది.
ఆ వెను వెంటనే, వ్యాపారం మరియు పెట్టుబడి ప్రోత్సాహక సంస్థల కు మధ్య ఒక బ్రిక్స్ అవగాహనపూర్వక ఒప్పంద పత్రం పైన సంతకాలు జరుగనున్నాయి.
శిఖర సమ్మేళనం సమాప్తి సందర్భం లో నేత లు ఒక సంయుక్త ప్రకటన పత్రాన్ని జారీ చేస్తారు.
ప్రపంచంలోని జనాభా లో 42 శాతం జనాభా నివసిస్తున్న, ప్రపంచ జిడిపి లో 23 శాతం జిడిపి తో పాటు ప్రపంచ వ్యాపారం లో సుమారు 17 శాతం వాటా ను కూడా కలిగిన అటువంటి అయిదు పెద్ద ఉదయిస్తున్న ఆర్థిక వ్యవస్థల ను బ్రిక్స్ ఒక కూటమి గా కలుపుతున్నది.
బ్రిక్స్ సహకారం లో రెండు స్తంభాలు ఉన్నాయి. వాటి లో నేత లు మరియు మంత్రుల భేటీ ల ద్వారా పరస్పర హితం ముడిపడిన అంశాల పై సంప్రదింపులు ఒకటో స్తంభం గా ఉండగా, వ్యాపారం, విత్తం, ఆరోగ్యం, విద్య, విజ్ఞానం మరియు సాంకేతికత, వ్యవసాయం, కమ్యూనికేశన్స్, ఐటి తదితర అనేక రంగాల లో సీనియర్ అధికారుల యొక్క సమావేశాల మాధ్యమం ద్వారా సహకారం అనేది రెండో స్తంభం గా ఉంది.
(
కోవిడ్-19 మహమ్మారి కారణంగా దేశంలో విద్య సంబంధిత పరిస్థితుల్లో ఏర్పడిన స్తబ్దతను మెరుగుపరిచేందుకు నార్త్ ఈస్ట్ ఇన్స్టిట్యూట్ ఆఫ్ సైన్స్ అండ్ టెక్నాలజీ  కృషి చేస్తోంది. జోర్హాట్ ఆధారిత సిఎస్ఐఆర్-నీస్ట్ దేశవ్యాప్తంగా సిఎస్ఐఆర్-సమ్మర్ రీసెర్చ్ ట్రైనింగ్ ప్రోగ్రాం  ను నిర్వహించడానికి, సమన్వయం చేయడానికి డిజి, సిఎస్ఐఆర్ డాక్టర్ శేఖర్ సి. మాండే నుండి తగు ఆదేశాలు వెళ్లాయి.
దేశంవ్యాప్తంగా విస్తరించి ఉన్న 38 సిఎస్ఐఆర్ ప్రయోగశాలల నుండి అధ్యాపకులు, సలహాదారుల ద్వారా ఆన్లైన్ కార్యక్రమం  విడుదల కానుంది. ఈ విషయాన్ని సిఎస్ఐఆర్-నీస్ట్ డైరెక్టర్ డాక్టర్ జి నారాహరి శాస్త్రి ప్రకటించారు.
ఈ ఆన్లైన్ ప్రోగ్రామ్కు ముందుగా, http://www.neist.res.in/srtp2020/ అనే వెబ్సైట్ ప్రారంభించారు, ఇక్కడ ఔత్సాహిక విద్యార్థులు ఆన్లైన్ దరఖాస్తు ఫారం, కార్యక్రమానికి సంబంధించిన వివరణాత్మక బ్రోచర్ను పొందటానికి లాగిన్ అవ్వవచ్చు. రిజిస్ట్రేషన్ ప్రక్రియ మే 28, 2020 నుండి ప్రారంభమవుతుంది, ఇది 2020 జూన్ 05 న ముగుస్తుంది.
ఆన్లైన్ ప్రోగ్రామ్ బిఎస్సి, ఎంఎస్సి, బిటెక్ / బి.ఇ., ఎంసిఎ, ఎం.టెక్, ఎం. ఫార్మా వంటి ప్రోగ్రామ్లను అభ్యసించే విద్యార్థుల కోసం, అద్భుతమైన అకాడెమిక్ రికార్డుతో రూపొందించబడింది. ఈ కార్యక్రమం యుజిసి / ఎఐసిటిఇ / రాష్ట్ర / కేంద్ర / ప్రైవేట్ విశ్వవిద్యాలయాలకు అనుబంధంగా ఉన్న వివిధ కళాశాలల అధ్యాపకులకు కూడా అవకాశం ఉంది.
ఎంపిక ప్రక్రియ అభ్యర్థులు సమర్పించిన ప్రాజెక్ట్ ప్రతిపాదనల యోగ్యతపై ఆధారపడి ఉంటుంది. ఒక దరఖాస్తుదారుడికి మూడు సిఎస్ఐఆర్ ల్యాబ్లు / ఇనిస్టిట్యూట్లను ప్రాధాన్యతతో ఎంపిక చేసుకునే అవకాశం ఇస్తారు. ఆన్లైన్ ప్రోగ్రామ్ విజయవంతంగా పూర్తయిన తర్వాత అభ్యర్థులందరికీ ధృవీకరణ పత్రాలు అందిస్తారు.
కెమిస్ట్రీ, ఫిజిక్స్, మ్యాథమెటిక్స్, జియోసైన్స్, ఫార్మసీ, డేటా సైన్సెస్, ఆర్టిఫిషియల్ ఇంటెలిజెన్స్, మెడిసిన్ వంటి వివిధ అంశాలపై ఆన్లైన్ ఉపన్యాసాలు ఇవ్వడానికి సిఎస్ఐఆర్ ప్రయోగశాలలకు చెందిన 400 మంది ప్రముఖ శాస్త్రవేత్తలు ఈ వినూత్న ప్రయత్నంలో నిమగ్నమయ్యారు. ఈ కార్యక్రమంలో పాల్గొనే 400పైగా విద్యార్థులకు ఆర్థిక సహాయం కూడా ఇస్తున్నారు. ఈ ప్రయత్నం విద్యార్థుల పునరుజ్జీవింపజేయడం ద్వారా అదనపు విద్యా పరిజ్ఞానం అందిస్తుందని డాక్టర్ శాస్త్రి చెప్పారు. ఈ కార్యక్రమం విద్యార్థులను మనోవేదన నుండి బయటకు రావడానికి సహాయపడాలి.